Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 610

7. Egyéb tájékoztató adatok A 71. Munkáltatói és helyi támogatás állománya sornak kell tartalmazniuk a munkáltatók, illetve az önkormányzatok által lakásépítéshez, -vásárláshoz a háztartásoknak nyújtott és a hitelintézet által továbbított hitelek fennálló állományát (nem ideértve a hitelintézet saját dolgozóinak nyújtott hiteleket) nyilvántartási értéken. A 72.1—72.2 LTP-vel kötött szerzõdéshez kapcsolódó azonnali hitelek állománya sorokban a lakás-takarékpénztárakkal kötött szerzõdéssel rendelkezõ ügyfelek részére nyújtott azonnali banki hitelek állományát kell feltüntetni könyv szerinti bruttó és nettó értéken. Ezek az állományok az éven túli, lakáscélú hitelek részét képezik, s a hitelnyújtók döntõen az 1997-ben megalakult lakástakarékpénztárak tulajdonosai. A 73.1 Adófizetési kötelezettség (halmozott január 1-jétõl a tárgyhó végéig) sorban kell feltüntetni a — társasági adótörvény elõírásainak figyelembevételével — számított adófizetési kötelezettség idõarányos részét. Itt nem a ténylegesen kifizetett adóelõleg összegét kell szerepeltetni, hanem a tárgyévi adatok alapján számított várható társasági adó összegét. A 73.2 Adófizetési különbözet (halmozott január 1-jétõl a tárgyhó végéig) sorba a ténylegesen befizetett és az — idõarányos — adófizetési kötelezettség különbözetét kell beírni. A fizetendõ adó-különbözetet elõjel nélkül kell feltüntetni. Ha a befizetett adóelõleg meghaladja az — idõarányos — adófizetési kötelezettség összegét, a visszatérítendõ adót (az adóhatósággal szembeni követelést) negatív elõjellel kell szerepeltetni. A 74.1 Egyéb aktív idõbeli elhatárolás sorban a Felügyeleti mérleg eszköz oldalán a 8. Egyéb aktív elszámolások és egyéb eszközök sorból az egyéb aktív idõbeli elhatárolásokat kell kiemelni egy összegben. A 74.2 Egyéb passzív idõbeli elhatárolás sorban a Mérleg forrás oldalán az egyéb passzív elszámolások között a

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes